Taršos leidimų išdavimo, pakeitimo ir galiojimo panaikinimo taisyklių

2 priedas

**(Paraiškos formos pavyzdys)**

**PARAIŠKA**

**TARŠOS LEIDIMUI GAUTI (PAKEISTI)**

[1] [4] [9] [8] [5] [9] [4] [8] [8]

(Juridinio asmens kodas)

UAB „Eurotransa“, Naujoji g. 136 C, LT-62175, Alytus. Tel. +37068558989, el. p. [uab.eurotransa@gmail.com](mailto:uab.eurotransa@gmail.com)

(Veiklos vykdytojo, teikiančio paraišką, pavadinimas, adresas, telefono, fakso Nr., elektroninio pašto adresas)

Statybinių ir griovimo atliekų tvarkymas, Naujoji g. 136C, LT-62175, Alytus

(ūkinės veiklos objekto pavadinimas, adresas)

3.1. apdorojamos atliekos (naudojamos ar šalinamos, įskaitant paruošimą naudoti ir šalinti) ir (ar) laikomos atliekos,išskyrus atvejus, kai vadovaujantis Taršos integruotos prevencijos ir kontrolės leidimų išdavimo, pakeitimo ir panaikinimo taisyklių, patvirtintų Lietuvos Respublikos aplinkos ministro 2013 m. liepos 15 d. įsakymu Nr. D1-528 „Dėl Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių patvirtinimo“, 1 priedu tokiai veiklai reikia turėti Taršos integruotos prevencijos ir kontrolės leidimą

(nurodoma, kokius kriterijus pagal Taisyklių 1 priedą atitinka įrenginys)

UAB „SDG“ aplinkosaugos spec. Vaida Virbašiūtė, 869942324, faks. Nr. 8 37 460066, el. p. v.virbasiute@sdg.lt

(kontaktinio asmens duomenys, telefono, fakso Nr., el. pašto adresas)

**BendroJI PARAIŠKOS DALIS**

**18.1. veiklos vykdytojo pavadinimas, juridinio asmens kodas, buveinės adresas, kontaktinio asmens duomenys, ūkinės veiklos objekto pavadinimas ir adresas.**

|  |  |
| --- | --- |
| Pavadinimas | UAB „Eurotransa“ |
| Į. k. | 149859488 |
| Buveinės adresas | Alytaus m. sav. Alytaus m., Naujoji g. 136C |
| Ūkinės veiklos pavadinimas | Statybinių ir griovimo atliekų tvarkymas |
| Ūkinės veiklos adresas | Alytaus m. sav. Alytaus m., Naujoji g. 136C |
| Kontaktinis asmuo | UAB „SDG”, adresas Draugystės g. 8 E, LT-51290, Kaunas aplinkosaugos spec. Vaida Virbašiūtė, tel. 869942324, el. p. v.virbasiute@sdg.lt |

**18.2. trumpa aprašomojo pobūdžio informacija apie visus toje vietoje (ar keliose vietose, jei leidimo prašoma vienos savivaldybės teritorijoje esantiems keliems įrenginiams) to paties veiklos vykdytojo eksploatuojamus ir (ar) planuojamus eksploatuoti įrenginius, galinčius sukelti teršalų išmetimą (išleidimą), nurodant jų eksploatacijos pradžią, įrenginių techninius parametrus, nepriklausomai nuo to, ar tie įrenginiai atitinka Taisyklių 4.4 papunktį, įskaitant įrenginiuose naudojamas technologijas, jų pajėgumus, juose vykdomą veiklą, naudojamas medžiagas ir mišinius; išmetamų (išleidžiamų) teršalų šaltinius, išmetamus (išleidžiamus) teršalus.**

UAB „Eurotransa“ šiuo metu vykdoma veikla: tvenkinių kasimas, žemės kasimas, stumdymas. Pastatų griovimas.

Planuojama ūkinė veikla bus vykdoma žemės sklype (kad. Nr. 1101/0001:1066), kurio plotas – 1,38 ha, iš kurio 1,2352 ha sudaro žemės ūkio naudmenos, 0,1108 ha – vandens telkiniai, 0,034 ha – kita žemė ir 0,06 ha – nusausinta žemė. Žemės sklypo (kad. Nr. 1101/0001:1066) naudojimo paskirtis – kita, būdas – pramonės ir sandėliavimo objektų teritorijos. Nekilnojamojo turto registro centrinio duomenų banko išrašas pateiktas priede Nr. 6.

Vadovaujantis Lietuvos Respublikos sveikatos ministro 2004 m. rugpjūčio 19 d. įsakymu Nr. V-586 patvirtintų Sanitarinės apsaugos zonų ribų nustatymo ir režimo taisyklių (toliau – Taisyklių) priedo 22.2. punktu planuojamai statybinių atliekų perdirbimo veiklai turi būti nustatyta sanitarinės apsaugos zona (toliau – SAZ). Vadovaujantis Taisyklių 6.1. punktu planuojamai ūkinei veiklai SAZ bus nustatoma atlikus poveikio visuomenės sveikatai vertinimą (toliau – PVSV). Šiuo metu vyksta PVSV proceso derinimas. PŪV bus pradėta vykdyti, kai bus atliktas PVSV ir nustatyta SAZ.

Žemės sklype (kad. Nr. 1101/0001:1066) projektuojamas sandėliavimo paskirties pastatas, kurio bendras plotas 1216,82 m2. Pastatas projektuojamas nesudėtingo išplanavimo, dalis pastato vieno aukšto, dalis – dviejų aukštų, kur taip pat projektuojamos sandėliavimo patalpos.

Pastatas projektuojamas atsižvelgiant į sklypo formą, reljefą, sanitarinių bei apsauginių zonų ribas, gamtines sąlygas. Užtikrinamas paviršiaus vandens nuvedimas. Tvarkant sklypą pastato statybos vietoje žemės paviršius išlyginamas, dalyje sklypo įrengiama kiemo aikštelė su skaldos ar betono danga, įrengiami gerbūvio elementai. Pastato statybos vietoje augalinio žemės sluoksnio nėra, visoje teritorijoje žvyro-skaldos danga.

Prieš pradedant vykdyti planuojamą ūkinę veiklą neužstatytoje žemės sklypo dalyje planuojama įrengti apie 1,00 ha aikštelę su nelaidžia asfaltbetonio danga. Paviršinių nuotekų, susidarančių ant statybinių atliekų tvarkymo aikštelės, surinkimui planuojama įrengti paviršinių nuotekų tvarkymo sistemą. Paviršinės nuotekos bus išvalomos nuotekų valymo įrenginiais ir pagal pasirašytą sutartį išleidžiamos į centralizuotus paviršinių nuotekų tinklus.

Į žemės sklypą patenkama per Naująją g.

UAB „Eurotransa“ planuojama ūkinė veikla – statybinių ir griovimo atliekų tvarkymas. Planuojamas įrenginio pajėgumas – 20 000,00 t/m. Atliekų tvarkymo metu planuojami naudoti įrenginiai pateikti 1 lentelėje.

**1 lentelė.** Atliekų tvarkymo metu planuojami naudoti įrenginiai.

|  |  |  |  |
| --- | --- | --- | --- |
| Eil. Nr. | Pavadinimas | Vnt. | Panaudojimas |
| 1. | Krautuvas su jame įmontuotomis svarstyklėmis, keliamoji galia 5 m3 (7,5 t) | 1 | Atliekų/ pagamintos produkcijos krova, svėrimas |
| 2. | Sunkiasvorė transporto priemonė (savivartis) | 2 | Atliekų/ pagamintos produkcijos transportavimas |
| 3. | Mobilus smulkinimo įrenginys Extec C12 (žr. 1 pav.) | 1 | Atliekų perdirbimas |

*Atliekų priėmimas ir vežimas*

Planuojamos ūkinės veiklos metu bus tvarkomos UAB „Eurotransa“ ir kitų fizinių ir juridinių asmenų veiklos metu susidariusios nepavojingos statybinės ir griovimo atliekos.

UAB „Eurotransa“ statinių griovimo metu susidariusios atliekos iš statybvietės į atliekų tvarkymo aikštelę bus transportuojamos bendrovei priklausančiomis transporto priemonėmis. Iš kitų fizinių ir juridinių asmenų priimtos nepavojingos statybos ir griovimo atliekos į atliekų tvarkymo aikštelę gali būti transportuojamos UAB „Eurotransa“ priklausančiu transportu arba atliekų turėtojų transportu. Siekiant, kad atliekos transportavimo metu nedulkėtų ir nekristų, bus naudojamos dengtos transporto priemonės.

Prieš priimant atliekas iš kitų fizinių ir juridinių asmenų, atsakingas darbuotojas vizualiai patikrins, ar priimamos atliekos yra įrašytos į leidžiamų priimti atliekų sąrašą ir ar priimamose atliekose nėra pašalinių atliekų ar medžiagų. Taip pat bus patikrinami atliekas lydintys dokumentai (krovinio važtaraštis, lydraštis).

Priimtų atliekų svoris bus nustatomas metrologiškai patikrintomis svarstyklėmis, įmontuotomis į frontalinį krautuvą. Nustatytas atliekų svoris bus registruojamas atliekų tvarkymo apskaitos žurnale. Priėmus atliekas, atliekų turėtojui bus išrašomas perdavimo-priėmimo aktas ir PVM sąskaita -faktūra.

*Atliekų laikymas*

UAB „Eurotransa“ statinių griovimo metu susidariusios atliekos ir statybos ir griovimo atliekos priimtos iš kitų fizinių ir juridinių asmenų bus laikomos 1,00 ha aikštelėje su nelaidžia danga. Didžiausias vienu metu laikomų atliekų kiekis – 20 000,00 t.

Statybos ir griovimo atliekos aikštelėje bus rūšiuojamos ir laikomos krūvose atskirai iki perdirbimo įmonėms, turinčioms teisę tvarkyti atitinkamas atliekas. Priėmus, kad vidutiniškai 1 m3 mišrių statybinių ir griovimo atliekų sveria 1,5 t. gauname, kad norint laikyti 20 tūkst. t atliekų krūvoje, kurios aukštis iki 6 m, reikės apie 2200 m2 ploto (0,220 ha). Statybos ir griovimo atliekos iki perdirbimo aikštelėje bus laikomos ne ilgiau kaip vienerius metus.

*Atliekų perdirbimas*

Planuojamos ūkinės veiklos metu nepavojingos statybinės ir griovimo atliekos (betonas, plytos, čerpės ir keramika, betono, plytų, čerpių ir keramikos gaminių mišiniai, mišrios statybinės ir griovimo atliekos) bus perdirbamos atliekų tvarkymo aikštelėje, kurios plotas – 1,00 ha. Dalis atliekų, susidariusių UAB „Eurotransa“ statinių griovimo metu, gali būti smulkinamos statybvietėje.

Planuojamas atliekų tvarkymo aikštelėje perdirbti atliekų kiekis – 20 000,00 t/m. Atliekų perdirbimo metu bus pagaminama įvairios frakcijos skalda. Per metus planuojama pagaminti apie 17 000,00 t produkcijos.

Statybinių ir griovimo atliekų perdirbimui bus naudojamas mobilus smulkinimo įrenginys Extec C12, kurio našumas 350 t/val. Esant reikalui gali būti naudojamas ir kitų markių panašių parametrų trupinimo įrenginys. Statybinių ir griovimo atliekų perdirbimui naudojama mobili įranga atitiks statybos techniniame reglamente STR 2.01.08.2003 „Lauko sąlygomis naudojamos įrangos į aplinką skleidžiamo triukšmo valdymas“, patvirtintame Lietuvos Respublikos aplinkos ministro 2003 m. birželio 30 d. įsakymu Nr. 325 „Dėl STR 2.01.08:2003 „Lauko sąlygomis naudojamos įrangos į aplinką skleidžiamo triukšmo valdymas“ patvirtinimo“, nustatytus reikalavimus“.

Atliekos į smulkinimo įrenginį bus pakraunamos frontaliniu krautuvu. Perdirbimo įrenginys statybines ir griovimo atliekas susmulkina ir išrūšiuoja į skirtingų frakcijų atsijas ir metalo/medžio atliekas. Smulkinimo įrenginyje įrengta metalo gaudyklė, kurios pagalba bus atskirtos armatūros liekanos. Medžio atliekos atskiriamos rankiniu būdu.

Smulkinimo įrenginio techniniai duomenys pateikiami priede Nr. 7.

Siekiant sumažinti kietųjų dalelių išmetimą į aplinkos orą, smulkinamos atliekos ir sijojama skalda bus drėkinamos. Drėkinimas bus vykdomas automatiniu būdu technikos bunkeryje arba konvejerio kraštuose įmontuotais vandens purkštukais. Drėkinimo intensyvumas gali būti reguliuojamas prieš kiekvieną atliekų smulkinimą ar sklaidos sijojimą, atsižvelgiant į smulkinamų atliekų ar sijojamos skaldos drėgnumą bei aplinkos oro sąlygas. Gamybinės nuotekos nesusidarys, nes vanduo įsigers į smulkinamas atliekas ar sijojamą skaldą.

Statybinių ir griovimo atliekų smulkinimas statybvietėje bus vykdomas vadovaujantis LR aplinkos ministro 2006 m. gruodžio 29 d. įsakymu Nr. D1-637 patvirtintų Statybinių atliekų tvarkymo taisyklių IV skyriaus 12 punktu mišrios statybinės ir griovimo atliekos statybvietėje bus smulkinamos tik tuo atveju jei jų smulkinimas numatytas statinio statybos projekte ar griovimo projekte. Numačius mišrias statybines ir griovimo atliekas smulkinti statybvietėje, Statinio projekto pasirengimo statybai ir statybos darbų organizavimo dalyje, kai ši statinio projekto dalis privaloma pagal Statybos techninio reglamento STR 1.05.06:2005 „Statinio projektavimas“, patvirtinto LR aplinkos ministro 2004 m. gruodžio 30 d. įsakymu Nr. D1-708 reikalavimus, arba statinio griovimo projekte turi būti pateikiama ši informacija:

1. Planuojamų smulkinti statybinių atliekų prognozuojamas kiekis (svorio vienetais) ir numatomi susmukintų statybinių atliekų sunaudojimo būdai ir vietos;

2. Trumpas statybinių atliekų smulkinimo technologinio proceso aprašymas, nurodant neigiamo poveikio aplinkai ir (ar) žmonių sveikatai mažinimo priemones;

3. Informacija apie su statybviete besiribojančius gyvenamuosius namus, veikiančias įstaigas, kultūros paveldo objektus, archeologinius, istorinius paminklus, kapines, vertingus dendrologiniu, estetiniu bei kraštovaizdžio formavimo požiūriu želdinius;

4. Fizikines, chemines (dulkės, triukšmas, vibracija ir kt.) ir (ar) kitokios taršos, galinčios sukelti pavojų aplinkai (ar) žmonių sveikatai, įvertinimas.

*Produkcijos realizavimas*

Atliekų perdirbimo metu pagaminta produkcija (įvairių frakcijų skalda) bus sustumiama į krūvas ir laikoma iki realizacijos. Pagaminta produkcija gali būti naudojama kaip užpildas statybinių medžiagų pramonės įmonėse (betono – gelžbetonio gamyklose), taip pat kaip pagrindinė žaliava vykdant infrastruktūrą: tai yra kelių pagrindui.

**18.3. įrenginio eksploatavimo vietos sąlygos (aplinkos elementų, į kuriuos bus išmetami (išleidžiami) teršalai foninis užterštumo lygis pagal atskirus iš įrenginio veiklos vykdymo metu išmetamus (išleidžiamus) teršalus, geografinės sąlygos (kalnas, slėnis ir pan., atvira neapgyvendinta vietovė ir kt.). Foninis aplinkos oro užterštumo lygis yra pagal foninio aplinkos oro užterštumo ir meteorologinių duomenų naudojimo tvarką įvertintas aplinkos oro užterštumo lygis;**

Planuojama ūkinė veikla bus vykdoma žemės sklype (kad. Nr. 1101/0001:1066), kurio plotas – 1,38 ha, iš kurio 1,2352 ha sudaro žemės ūkio naudmenos, 0,1108 ha – vandens telkiniai, 0,034 ha – kita žemė ir 0,06 ha – nusausinta žemė. Žemės sklypo (kad. Nr. 1101/0001:1066) naudojimo paskirtis – kita, būdas – pramonės ir sandėliavimo objektų teritorijos. UAB „Eurotransa“ žemė sklypu (kad. Nr. 1101/0001:1066) naudosis pagal 2016 m. gegužės 5 d. Valstybinės žemės nuomos sutartį Nr. 2SŽN-135-(14.2.55.). 2016-05-05 Valstybinės žemės nuomos sutartis Nr. 2SŽN-135-(14.2.55.) pateikta priede Nr. 5.

Įmonės teritorijoje tvarkomų bei laikomų atliekų zonų schema pateikta priede Nr. 1

Atliekų tvarkymo aikštelės gretimybėse gyvenamųjų namų ir visuomeninės paskirties objektų nėra. Artimiausias gyvenamasis namas, Ąžuolų g. 6, Alytus, nuo planuojamos ūkinės veiklos nutolęs 0,18 km atstumu. Artimiausia gydymo įstaiga, Alytaus apskrities tuberkuliozės ligoninė, Sanatorijos g. 51, Alytus, nuo PŪV nutolusi 3,20 km atstumu. Artimiausia ugdymo įstaiga, lopšelis-darželis „Putinėlis“, Putinų g. 18, Alytus, nuo atliekų tvarkymo aikštelės nutolusi 2,40 km atstumu.

Atliekų tvarkymo aikštelės gretimybėse įsikūrę ūkio subjektai: stiklo apdirbimo įmonė, tekstilės tvarkymo įmonė.

UAB “Eurotransa” planuojamos ūkinės veiklos metu neigiamo poveikio saugomoms teritorijoms ir Europos ekologinio tinkle “Natura 2000” teritorijoms neturės.

UAB „Eurotransa“ planuojamos ūkinės veiklos vykdymo vietoje ir jos gretimybėse saugomų teritorijų nėra. Artimiausia saugoma teritorija, Gulbynės ornitologinis draustinis, nuo planuojamos atliekų tvarkymo aikštelės nutolusi 2,10 km atstumu.

UAB „Eurotransa“ planuojama ūkinė veikla neigiamo poveikio materialinėms vertybėms neturės. Atliekų tvarkymo aikštelės teritorijoje ir jos gretimybėse nekilnojamųjų kultūros vertybių ar paveldo objektų nėra.



**1 paveikslas.** Planas su pažymėtu gyvenamuoju namu.



**2 paveikslas.** Planas su pažymėtais visuomeninės paskirties objektais.



**3 paveikslas.** Planas su pažymėta artimiausia saugoma teritorija.



**4 paveikslas.** Planas su pažymėtomis nekilnojamomis kultūros vertybėmis.

**18.5 priemonės ir veiksmai teršalų išmetimo (išleidimo) iš įrenginio prevencijai arba, jeigu tai neįmanoma, iš įrenginio išmetamo (išleidžiamo) teršalų kiekio mažinimui; kai įrenginyje vykdomos veiklos ir su tuo susijusios aplinkos taršos intensyvumas pagal technologiją per metus (ar per parą) reikšmingai skiriasi arba tam tikru konkrečiu periodu veikla nevykdoma, pateikiama informacija apie skirtingo intensyvumo veiklos vykdymo laikotarpius;**

UAB „Eurotransa“ planuojamos ūkinės veiklos metu numatomos taršos prevencijos ar mažinimo priemonės:

1. Atliekų tvarkymo veikla bus vykdoma aikštelėje ant vandeniui nelaidžios dangos;
2. Smulkinamos atliekos ir sijojama frakcija drėkinama vandeniu;
3. Paviršinės nuotekos, surenkamos nuo atliekų tvarkymo aikštelės, išvalomos nuotekų valymo įrenginiais ir išleidžiamos į centralizuotus nuotekų tinklus.
   1. **planuojamų naudoti žaliavų ir pagalbinių medžiagų, įskaitant chemines medžiagas ir preparatus bei kurą, sąrašai, jų kiekis, rizikos/pavojaus bei saugumo/atsargumo frazės, saugos duomenų lapai;**

Planuojamos ūkinės veiklos metu įrenginių veikimui bus naudojamas dyzelinis kuras. Planuojamas sunaudoti dyzelinio kuro kiekis – apie 15 t/m. Statybinių ir griovimo atliekų tvarkymo metu radioaktyvios medžiagos, cheminės medžiagos ir preparatai naudojami nebus. Planuojamos naudoti atliekos pateiktos 2 lentelėje.

**2 lentelė.** Įrenginyje naudojamos žaliavos, kuras ir papildomos medžiagos.

|  |  |  |  |
| --- | --- | --- | --- |
| Eil. Nr. | Žaliavos, kuro rūšies arba medžiagos pavadinimas | Planuojamas naudoti kiekis, matavimo vnt. (t, m3 ar kt. per metus) | Kiekis, vienu metu saugomas vietoje (t, m3 ar kt. per metus), saugojimo būdas (atvira aikštelė ar talpyklos, uždarytos talpyklos ar uždengta aikštelė ir pan.) |
| 1 | 2 | 3 | 4 |
| 1. | Dyzelinis kuras | 15 t/m. | Įmonės teritorijoje nesaugoma, perkama degalinėse |

Planuojamos ūkinės veiklos metu gamtos ištekliai naudojami nebus. Įmonės technologiniame procese bus naudojamas vanduo, smulkinamų statybinių atliekų ir sijojamos skaldos drėkinimui, siekiant sumažinti teršalų išmetimą į aplinkos orą. Planuojama, kad per metus drėkinimui bus sunaudojama apie 200 m3 vandens. Smulkinamų atliekų ir sijojamos skaldos drėkinimui vandenį pagal pasirašytą sutartį tieks UAB „Dzūkijos vandenys“.

Pagal 2017 m. spalio 2 d. pasirašytą panaudos sutartį Nr. 17/10/02, UAB „Eurotransa“ darbuotojai naudosis UAB „Draukas“ priklausančiomis personalo patalpomis. 2017-10-02 Negyvenamųjų patalpų nuomos sutartis Nr. 17/10/02 ir 2015-08-01 Transporto priemonių stovėjimo aikštelės nuomos sutartis NS15/08-2 pateiktos priede Nr. 4.

**18.7. įrenginyje numatytos (naudojamos) atliekų susidarymo prevencijos priemonės (taikoma ne atliekas tvarkančioms įmonėms);**

UAB „Eurotransa“ veikla - statybinių ir griovimo atliekų tvarkymas, todėl 18.7 punktas netaikomas.

* 1. **planuojami naudoti vandens šaltiniai, vandens poreikis, nuotekų tvarkymo būdai. Ši informacija neteikiama, jei yra pateikta specialiosiose paraiškos dalyse „Nuotekų tvarkymas ir išleidimas“ ir (ar) „Vandens išgavimas iš paviršinių vandens telkinių“;**

Planuojamos ūkinės veiklos metu gamybinės nuotekos nesusidarys. Drėkinimui naudojamas vanduo įsigers į smulkinamas atliekas ar sijojamą skaldą.

UAB „Eurotransa“ eksploatuos 1 ha ploto statybinių ir griovimo atliekų tvarkymo aikštelę su nelaidžia vandeniui danga. Planuojamas paviršinių nuotekų surenkamų nuo eksploatuojamos aikštelės kiekis:

Wf = Hf x ps x F x K = 700 mm x 0,4 x 1,0 ha x 1 = 280,0 m3/m.

Prieš pradedant vykdyti planuojamą ūkinę veiklą, bus įrengta paviršinių nuotekų, susidarančių ant statybinių atliekų tvarkymo aikštelės, surinkimo sistema. Paviršinės nuotekos bus išvalomos nuotekų valymo įrenginiais ir pagal pasirašytą sutartį išleidžiamos į UAB „Dzūkijos vandenys“ eksploatuojamus centralizuotus paviršinių nuotekų tinklus. Paviršinių nuotekų valymui planuojama įrengti smėlio-naftos gaudyklę, kurios našumas bus ne mažesnis nei 15,0 l/s.

Pagal 2017 m. spalio 2 d. pasirašytą panaudos sutartį Nr. 17/10/02, UAB „Eurotransa“ darbuotojai naudosis UAB „Draukas” priklausančiomis buitinėmis patalpomis.

* 1. **informacija apie neįprastas (neatitiktines) įrenginio veiklos (eksploatavimo) sąlygas ir numatytas priemones taršai sumažinti, kad nebūtų viršijamos aplinkos kokybės normos.**

Neįprastos UAB „Eurotransa“ planuojamos ūkinės veiklos sąlygos nenumatytos.

**PARAIŠKOS PRIEDAI, KITA PAGAL TAISYKLES REIKALAUJAMA INFORMACIJA IR DUOMENYS**

1. Įmonės teritorijoje tvarkomų bei laikomų atliekų zonų schema – 1 psl.
2. Atliekų naudojimo ar šalinimo techninis reglamentas – 8 psl
3. Atliekų naudojimo ar šalinimo veiklos nutraukimo planas – 3 psl.
4. Negyvenamųjų patalpų nuomos sutartis ir Transporto priemonių stovėjimo aikštelės nuomos sutartis - 6 psl
5. Valstybinės žemės nuomos sutartis – 3 psl.
6. Nekilnojamojo turto registro centrinio duomenų banko išrašas pateiktas – 4 psl*.*
7. Smulkinimo įrenginio techniniai duomenys – 4 psl.

Viso – 29 psl.

Taršos leidimų išdavimo, pakeitimo

ir galiojimo panaikinimo taisyklių

2 priedo

4 priedėlio A dalis

SPECIALIOJI PARAIŠKOS DALIS

**ATLIEKŲ APDOROJIMAS (NAUDOJIMAS AR ŠALINIMAS, ĮSKAITANT PARUOŠIMĄ NAUDOTI AR ŠALINTI) IR LAIKYMAS**

NEPAVOJINGOSIOS ATLIEKOS

**1 lentelė**. Didžiausias numatomas laikyti nepavojingųjų atliekų kiekis.

Įrenginio pavadinimas UAB „Eurotransa“ statybinių ir griovimo atliekų tvarkymas

|  |  |  |  |  |  |
| --- | --- | --- | --- | --- | --- |
| Atliekos | | | Naudojimui ir (ar) šalinimui skirtų atliekų laikymas | | Planuojamas tolimesnis atliekų apdorojimas |
| Kodas | Pavadinimas | Patikslintas pavadinimas | Laikymo veiklos kodas (R13 ir (ar) D15) | Didžiausias vienu metu numatomas laikyti bendras atliekų, įskaitant apdorojimo metu susidarančių atliekų, kiekis, t |
| 1 | 2 | 3 | 4 | 5 | 6 |
| 17 01 01 | Betonas | Betonas | R13- R1-R12 veiklomis naudoti skirtų atliekų laikymas | 2000 | R5 – kitų neorganinių medžiagų perdirbimas ir (arba) atnaujinimas; |
| 17 01 02 | Plytos | Plytos | R13- R1-R12 veiklomis naudoti skirtų atliekų laikymas | 2000 |
| 17 01 03 | Čerpės ir keramika | Čerpės ir keramika | R13- R1-R12 veiklomis naudoti skirtų atliekų laikymas | 2000 |
| 17 01 07 | Betono, plytų, čerpių ir keramikos gaminių mišiniai, nenurodyti 17 01 06 | Betono, plytų, čerpių ir keramikos gaminių mišiniai | R13- R1-R12 veiklomis naudoti skirtų atliekų laikymas | 2000 |
| 17 09 04 | Mišrios statybinės ir griovimo atliekos, nenurodytos 17 09 01, 17 09 02 ir 17 09 03 | Mišrios statybos ir griovimo atliekos | R13- R1-R12 veiklomis naudoti skirtų atliekų laikymas | 9000 |
| 17 02 01 | Medis | Medis | R13- R1-R12 veiklomis naudoti skirtų atliekų laikymas | 1000 | R1 - iš esmės naudojimas kurui arba kitais būdais energijai gauti |
| 17 04 07 | Metalų mišiniai | Metalų mišiniai | R13- R1-R12 veiklomis naudoti skirtų atliekų laikymas | 2000 | R4 - metalų ir metalų junginių perdirbimas ir (arba) atnaujinimas |

**2 lentelė**. Didžiausias numatomas laikyti nepavojingųjų atliekų kiekis jų susidarymo vietoje iki surinkimo (S8).

Lentelė nepildoma. UAB „Eurotransa“ atliekų tvarkymo veiklos S8 nevykdys

**3 lentelė**. Numatomos naudoti nepavojingosios atliekos.

Lentelė nepildoma. UAB „Eurotransa“ nepavojingųjų atliekų nenaudos.

**4 lentelė**. Numatomos šalinti nepavojingosios atliekos.

Lentelė nepildoma. UAB „Eurotransa“ atliekų šalinimo veiklos nevykdys.

**5 lentelė**. Numatomos paruošti naudoti ir (ar) šalinti nepavojingosios atliekos.

Įrenginio pavadinimas UAB „Eurotransa“ statybinių ir griovimo atliekų tvarkymas

|  |  |  |  |  |
| --- | --- | --- | --- | --- |
| Numatomos paruošti naudoti ir (ar) šalinti atliekos | | | Atliekų paruošimas naudoti ir (ar) šalinti | |
| Kodas | Pavadinimas | Patikslintas pavadinimas | Atliekos paruošimo naudoti ir (ar) šalinti veiklos kodas (D8, D9, D13, D14, R12, S5) | Projektinis įrenginio pajėgumas, t/m. |
| 1 | 2 | 3 | 4 | 5 |
| 17 01 01 | Betonas | Betonas | R5 – kitų neorganinių medžiagų perdirbimas ir (arba) atnaujinimas; | 20000 |
| 17 01 02 | Plytos | Plytos |
| 17 01 03 | Čerpės ir keramika | Čerpės ir keramika |
| 17 01 07 | Betono, plytų, čerpių ir keramikos gaminių mišiniai, nenurodyti 17 01 06 | Betono, plytų, čerpių ir keramikos gaminių mišiniai |
| 17 09 04 | Mišrios statybinės ir griovimo atliekos, nenurodytos 17 09 01, 17 09 02 ir 17 09 03 | Mišrios statybos ir griovimo atliekos |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Taršos leidimų išdavimo, pakeitimo

ir galiojimo panaikinimo taisyklių

2 priedo

4 priedėlio B dalis

SPECIALIOJI PARAIŠKOS DALIS

**ATLIEKŲ APDOROJIMAS (NAUDOJIMAS AR ŠALINIMAS, ĮSKAITANT PARUOŠIMĄ NAUDOTI AR ŠALINTI) IR LAIKYMAS**

PAVOJINGOSIOS ATLIEKOS

**1 lentelė**. Didžiausias numatomas laikyti pavojingųjų atliekų kiekis.

Lentelė nepildoma. UAB „Eurotransa“ pavojingų atliekų nelaikys.

**2 lentelė**. Didžiausias numatomas laikyti pavojingųjų atliekų kiekis jų susidarymo vietoje iki surinkimo (S8).

Lentelė nepildoma. UAB „Eurotransa“ pavojingų atliekų tvarkymo veiklos S8 nevykdys.

**3 lentelė**. Numatomos naudoti pavojingosios atliekos.

Lentelė nepildoma. UAB „Eurotransa“ pavojingų atliekų nenaudos.

**4 lentelė**. Numatomos šalinti pavojingosios atliekos.

Lentelė nepildoma. UAB „Eurotransa“ pavojingų atliekų nešalins.

**5 lentelė**. Numatomos paruošti naudoti ir (ar) šalinti pavojingosios atliekos.

Lentelė nepildoma. UAB „Eurotransa“ pavojingų atliekų naudoti ir (ar) šalinti neruoš.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Taršos leidimų išdavimo, pakeitimo ir galiojimo

panaikinimo taisyklių

2 priedo 7 priedėlis

(Deklaracijos forma)

**deklaracija**

Teikiu paraišką Taršos leidimui gauti.

Patvirtinu, kad šioje paraiškoje pateikta informacija yra teisinga, pilna ir tiksli.

Neprieštarauju, kad leidimą išduodanti institucija paraiškos arba jos dalies kopiją, išskyrus informaciją, kuri šioje paraiškoje nurodyta kaip komercinė (gamybinė) paslaptis, pateiktų tretiesiems asmenims.

Parašas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data: \_2018 06 20\_

(veiklos vykdytojo arba jo įgalioto asmens)

DIREKTORIUS DAINIUS PETRUKAUSKAS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pasirašančiojo vardas, pavardė, pareigos *(pildoma didžiosiomis raidėmis))*